
На основание чл. 23, ал. 4, т. 1 от Закона за местното самоуправление и местната администрация и чл. 61, ал. 2, във връзка с чл. 63, ал. 2 и чл. 64, ал. 1 от Правилника за организация и дейността на Общински съвет – Белене, неговите комисии и взаимодействието му с общинската администрация за мандат 2023- 2027.

общинските съветници на извънредно заседание на Общински съвет-Белене, което ще се проведе на 12.12.2025 г. (петък) от 17:30 часа в зала № 26 на общинска администрация при следния проект на

1. [bookmark: _Hlk187853882][bookmark: _Hlk187853897]Предложение от Милен Павлов Дулев – кмет на община Белене относно участие на Община Белене по програма за трансгранично сътрудничество Интеррег „Дунавски регион“ 2021-2027 (Interreg Danube Region 2021-2027).

Мотиви за свикване на извънредно заседание:
[bookmark: _Hlk216188798]  Управляващият орган на Програмата Интеррег „Дунавски регион“ (Interreg Danube Region) обяви Трета покана за представяне на проектни предложения, посветена на Покана за предложения (ППР) за финансова подкрепа на специфичните цели по програмни приоритети 1, 2, 3 и 4: специфични цели SO1.2, SO2.1, SO2.2, SO2.3, SO3.1, SO3.2, SO4.2. Програмата предлага финансова подкрепа за транснационални проекти, допринасящи за развитието на по-иновативен, устойчив и по-социален Дунавски регион. Програмата е разработена в рамките на целта за териториално сътрудничество на Европейския съюз. Уникалността на програмата се състои в предлагането на платформа за сътрудничество в стратегически области между държави-членки на ЕС и държави-партньори извън ЕС в Дунавския регион. По поканата е предвидено финансиране от Европейския фонд за регионално развитие в размер на 80 % от бюджета на проектното предложение, национално финансиране в размер на 15 % от размера на бюджета на проектното предложение и 5 % от бюджета на проектното предложение представляват собствен принос от страна на одобрения кандидат. 
    Във връзка с публикуваната покана за набиране на проектни предложения по Програма за трансгранично сътрудничество Интеррег „Дунавски регион“, Община Белене има възможност да участва като водещ партньор, заедно с Община Турчени (Румъния) и Община Чадър-Лунга (Република Молдова) като проектни партньори, с проектно предложение „Алианс за дунавска стратегия за електронна мобилност: Трансграничен преход към нисковъглероден транспорт“ в рамките на Приоритетна ос 2 „По-зелен, нисковъглероден Дунавски регион”, Специфична цел 2.1 Подкрепа за екологизиране на енергийния и транспортния сектор в Дунавския регион чрез засилване на интеграцията на възобновяеми енергийни източници.
              Крайният срок за кандидатстване е 15.12.2025 г. – 14:00 часа. Това обстоятелство изисква незабавни действия от страна на Общински съвет Белене с цел своевременно вземане на съответните решения за участие на Община Белене с проектно предложение в обявената процедура. Пропускането на възможността за кандидатстване в определения срок би причинило значителни и трудно поправими вреди за общината, респ. за местната общност, изразяващи се в загуба на възможност за привличане на външно финансиране на дейности от висок обществен интерес, което финансиране общината не е в състояние да осигури от собствения си бюджет.  

(П) НИКОЛАЙ АРАБАДЖИЕВ
Председател на Общински съвет-Белене

